**APSTIPRINĀTI**

ar Latvijas Biozinātņu un tehnoloģiju universitātes

 mantas atsavināšanas komisijas

2022. gada 10.jūnija sēdes lēmumu

(protokols Nr. 19)

Nekustamā īpašuma **PILS**

(nekustamā īpašuma kadastra numurs 4676 504 0009),

 adrese “Pils”, Lielauces pagasts, Dobeles novads

un

nekustamā īpašuma **PILĪTES**

(nekustamā īpašuma kadastra numurs 4676 504 0011),

 adrese “Pilītes”, Lielauces pagasts, Dobeles novads

**IZSOLES NOTEIKUMI**

 **1. Vispārīgie noteikumi**

* 1. Šie noteikumi (turpmāk tekstā Noteikumi) nosaka kārtību, kādā vienlaikus tiek pārdoti lietu kopībā ietilpstoši nekustamie īpašumi, kas sastāv no:

• Lielauces pagasta zemesgrāmatas nodalījumā Nr. 1000 0036 2157 uz Latvijas Lauksaimniecības universitātes vārda, no 2022. gada 1. septembra Latvijas Biozinātņu un tehnoloģiju universitāte (turpmāk LBTU) (vienotais reģistrācijas numurs 90000041898) ierakstītais nekustamais īpašums **PILS** ar kadastra numuru 4676 504 0009, kas sastāv no divām nedzīvojamām ēkām - Pils ar kadastra apzīmējumu 4676 004 0194 001, kopējo platību 2269,9 m², adrese “Pils”, Lielauces pagasts, Dobeles novads un palīgēkas – šķūnis ar kadastra apzīmējumu 4676 004 0194 006, kopējo platību 38 m², adrese “Pils”, Lielauces pagasts, Dobeles novads (turpmāk tekstā Nekustamais īpašums **PILS**);

• Lielauces pagasta zemesgrāmatas nodalījumā Nr. 1000 0042 6648 uz LBTU vārda (vienotais reģistrācijas numurs 90000041898) ierakstītais nekustamais īpašums **PILĪTES** ar kadastra numuru 4676 504 0011, kas sastāv no nedzīvojamās ēkas – Garāžas-darbnīcas ar kadastra apzīmējumu 4676 004 0194 002, kopējo platību 59,9 m², adrese “Pilītes”, Lielauces pagasts, Dobeles novads (turpmāk tekstā Nekustamais īpašums **PILĪTES**);

* 1. Nekustamā īpašuma **PILS** sastāvā esošā nedzīvojamā ēka - Pils ar kadastra apzīmējumu 4676 004 0194 001 ir valsts nozīmes arhitektūras piemineklis “Pils” (valsts aizsardzības Nr. 4940). Ēkā atrodas valsts nozīmes mākslas pieminekļi (valsts aizsardzības Nr.3342), (valsts aizsardzības Nr.3343), (valsts aizsardzības Nr.3340), (valsts aizsardzības Nr.3341), (valsts aizsardzības Nr.3344), (valsts aizsardzības Nr.3339);

Ņemot vērā to, visām Izsoles procesā iesaistītajām pusēm ir saistošs likumā “Par kultūras pieminekļu aizsardzību” noteiktais.

1.3. **Zeme,** uz kuras atrodas lietu kopībā ietilpstošie nekustamie īpašumi, **izsolīta netiek** un uz to attiecināmi Publiskas personas mantas atsavināšanas likuma 4.un 5. panta noteikumi.

Publiskas personas mantas atsavināšanas likums - **4. pants** *(4) Atsevišķos gadījumos publiskas personas nekustamā īpašuma atsavināšanu var ierosināt šādas personas:*

*3) zemesgrāmatā ierakstītas ēkas (būves) īpašnieks vai visi kopīpašnieki, ja viņi vēlas nopirkt zemesgabalu, uz kura atrodas ēka (būve), vai zemesgabalu, uz kura atrodas ēka (būve), un zemes starpgabalu, kas pieguļ šai zemei;*

Būvju īpašums *Pils* atrodas uz zemes vienības ar kadastra apzīmējumu 4676 004 0252, platība 14,76 ha, savukārt būvju īpašums *Pilītes* atrodas uz zemes vienības ar kadastra apzīmējumu 46760040219, platība 0,0253 ha.

* 1. Izsole tiek vadīta Latvijas Republikas valsts valodā, ir atklāta un notiek vairāksolīšanā ar augšupejošu soli;

1.4.1. Nekustamā īpašuma **PILS** izsoles sākuma cena **EUR 280 000,00** (divi simti astoņdesmit tūkstoši eiro, 00 centi), izsoles solis EUR 10 000,00 (desmit tūkstoši eiro 00 centi);

 1.4.2.Nekustamā īpašuma **PILĪTES** izsoles sākuma cena **EUR 200,00** (divi simti eiro, 00 centi), izsoles solis EUR 20,00 (divdesmit eiro 00 centi);

 1.4.3. Nekustamo īpašumu **PILS un PILĪTES** kā lietu kopībai izsoles sākuma cena **EUR 280 200,00** (divi simti astoņdesmit tūkstoši divi simti eiro, 00 centi) un izsoles solis **EUR 10 020,00** (desmit tūkstoši divdesmit eiro un 00 centi).

* 1. Izsoles mērķis - pārdot lietu kopībā ietilpstošos nekustamos īpašumus PILS un PILĪTES

 vienlaikus, par iespējami augstāko cenu, nosakot vienu pretendentu, kurš šādu cenu izsolē piedāvās;

* 1. Visus izdevumus, kas saistīti ar īpašuma tiesību pārreģistrāciju zemesgrāmatā un datu

aktualizāciju nekustamā īpašuma valsts kadastra informācijas sistēmā, sedz nekustamā īpašuma ieguvējs;

* 1. Izsoli organizē LBTU, vienotais reģistrācijas numurs 90000041898, juridiskā adrese Lielā

iela 2, Jelgava, LV-3001 un veic LBTU Izsoles un atsavināmās mantas novērtēšanas komisija (turpmāk – Izsoles un novērtēšanas komisija), pamatojoties uz 2020. gada 14. oktobra LBTU Senāta lēmumu Nr.10 - 110 “Par nekustamo īpašumu PILS un PILĪTES atsavināšanu Lielauces pagastā, Dobeles novadā”;

1.8.Nekustamos īpašumus var apskatīt to atrašanās vietā, Lielauces pagastā, Dobeles novadā,

apskates laiku iepriekš saskaņojot ar kontaktpersonu Igoru Buliginu, tālrunis: 26052520 vai Zaigu Šubi, tālrunis:29427941, e-pasta adrese zaiga.sube@lbtu.lv;

1.9.Ar Izsoles noteikumiem un citu informāciju par izsoli var iepazīties interneta tīmekļa vietnē [www.lbtu.lv](http://www.llu.lv) sadaļā Par mums→Izsoles;

1.10. Nodrošinājuma maksa EUR 28 020,00 (divdesmit astoņi tūkstoši divdesmit eiro*,* nulle centi) apmērā izsoles dalībniekiem jāiemaksā Valsts kases norēķinu kontā LV76TREL9160031000000;

1.11.Persona, kura vēlas piedalīties izsolē (turpmāk – pretendents) kļūst par izsoles dalībnieku

 un ir reģistrēta dalībai izsolē (turpmāk – dalībnieks), kad iemaksā Nodrošinājuma maksu dalībai šajā izsolē, un apliecina, ka ir iepazinusies ar izsoles noteikumu 1.1. punktā minētajiem lietu kopībā ietilpstošajiem nekustamajiem īpašumiem PILS un PILĪTES, to sastāvu un stāvokli dabā un necels nekādas pretenzijas par minētajiem īpašumiem.

1.12. Lai saglabātu Lielauces pils ēku kompleksa nedalāmību, nekustamie īpašumi PILS un PILĪTES izsolē tiek atsavināti **tikai kā lietu kopība**, bez iespējas tos iegādāties atsevišķi.

1. **Informācijas publicēšanas kārtība, izsoles norises vieta un laiks**

2.1.Informācija (sludinājums) par izsoli tiek publicēta: Latvijas Republikas oficiālajā izdevumā “Latvijas) Vēstnesis”, valsts akciju sabiedrības “Valsts nekustamie īpašumi” tīmekļa vietnē <https://sludinajumi.vni.lv/advertisements/sale>, laikrakstā “Zemgales ziņas”, Latvijas Lauksaimniecības universitātes tīmekļa vietnē [www.lbtu.lv](http://www.llu.lv) sadaļā Par mums → Izsoles.

2.2. Izsole notiek Latvijas Biozinātņu un tehnoloģiju universitātē, Lielā iela 2, Jelgava (Pils) 278. telpā 2. stāvā, 2022. gada 2. novembrī. Izsoli rīko LLU Izsoles un novērtēšanas komisija (turpmāk- Izsoles un novērtēšanas komisija), kas apstiprināta ar 2017. gada 22. jūnija rektora rīkojumu Nr. 4.3.-13/50. un 2020. gada 4. novembra rektora rīkojumu Nr. 4.3.-13/79;

2.3.**Izsoles sākums plkst. 13:00**.

**3. Izsoles dalībnieki**

3.1. Par izsoles dalībnieku var būt jebkura fiziska vai juridiska persona, kurai ir tiesības iegūt Latvijas Republikā nekustamo īpašumu, kā arī pašvaldība.

3.2 Pretendentam, pirms reģistrēšanās izsolei, jāiemaksā Nodrošinājuma maksa dalībai izsolē (turpmāk – Nodrošinājuma maksa) 10 % apmērā no nekustamā īpašuma izsoles sākuma cenas, tas ir EUR 28 020,00 (divdesmit astoņi tūkstoši divdesmit eiro, 00 centi) ar norādi “Nodrošinājuma maksa dalībai izsolē”. Nodrošinājuma maksa uzskatāma par iemaksātu, ja attiecīgā naudas summa ir ieskaitīta, izsoles noteikumu 1.12.punktā norādītajā bankas kontā līdz dalībnieka reģistrācijas brīdim;

3.3. Pretendenti, kuri nav iemaksājuši Nodrošinājuma maksu līdz šajos noteikumos norādītajam datumam un kuriem nav tiesību piedalīties izsolē, netiek reģistrēti dalībai izsolē un izsolē nepiedalās;

3.4. Nodrošinājuma maksa tiek atmaksāta, ja dalībnieks izsoles rezultātā nenosola Nekustamo īpašumu. Tam dalībniekam, kas nosola Nekustamo īpašumu, iemaksātā Nodrošinājuma maksa tiek ieskaitīta pirkuma maksā;

3.5. Ja uz izsoli ieradies viens vai vairāki dalībnieki un neviens no dalībniekiem izsolē nesola, vai starp dalībniekiem ir konstatēta vienošanās, kas var ietekmēt izsoles rezultātus, nevienam no dalībniekiem Nodrošinājuma maksa netiek atmaksāta.

3.6. Nodrošinājuma maksa netiek atmaksāta dalībniekam, kurš nav ieradies uz izsoli, vai ir sniedzis nepatiesas ziņas.

**4. Dalībnieku reģistrācijas kārtība**

4.1. Dalībnieku reģistrācija tiek uzsākta sākot ar 2022. gada 3. oktobri,  darba dienās no plkst. 9.00-12.00 un 13.00-16.00 Latvijas Biozinātņu un tehnoloģiju universitātē, Lielā iela 2, Jelgava (Pils) 185. telpā  vai elektroniski, nosūtot uz e-pasta adresi: daiga.jakovica@lbtu.lv ne vēlāk kā līdz 2022. gada 26. oktobra plkst. 12:00.

4.2. Dalībniekiem, kuri vēlas reģistrēties izsolei, jāiesniedz Izsoles un novērtēšanas komisija **Pieteikums dalībai izsolei** un šādi dokumenti:

4.2.1 **Fiziskām personām**:

 4.2.1.1. Personu apliecinoša dokumenta kopija (jāuzrāda oriģināls);

 4.2.1.2. Pārstāvot fizisku personu, notariāli apliecinātas pilnvaras apliecināta kopija (jāuzrāda oriģināls);

 4.2.1.3. Maksājumu apstiprinošs dokuments par Nodrošinājuma maksas samaksu.

4.2.2. **Juridiskām personām**:

 4.2.2.1. Pilnvara pilnvarotai personai pārstāvēt juridisko personu izsolē, uzrādot personu apliecinošu dokumentu (oriģināls);

 4.2.2.2. Juridiskās personas (kapitālsabiedrības) lēmuma oriģināls vai tās atvasinājums par vēlmi iegādāties nekustamo īpašumu izsolē;

 4.2.2.3. Maksājumu apstiprinošs dokuments par Nodrošinājuma maksas samaksu,

4.3. Ārvalstīs izdoti dokumenti tiek pieņemti, ja tie ir noformēti atbilstoši Latvijas Republikai saistošu starptautisku līgumu noteikumiem;

4.4. Iesniedzamie dokumenti noformējami saskaņā ar Dokumentu juridiskā spēka likumu, Ministru kabineta 2018. gada 4. septembra noteikumiem Nr. 558 „Dokumentu izstrādāšanas un noformēšanas kārtība”, Elektronisko dokumentu likumu un šo kārtību, pretējā gadījumā tie uzskatāmi par neiesniegtiem.

4.5. Dokumentus reģistrācijai izsolē var iesniegt:

1. elektroniski, nosūtot uz e-pasta adresi: daiga.jakovica@lbtu.lv Noteikumu 4.2.punktā norādītos dokumentus, kas parakstīti ar drošu elektronisko parakstu. Ja pieteikums dalībai izsolē saņemts bez droša elektroniskā paraksta, izsoles dalībniekam ir pienākums iesniegt Izsoles un novērtēšanas komisijai minēto dokumentu oriģinālus, Noteikumu 4.1.punktā norādītajā izsoles dalībnieku reģistrācijas termiņā;

 ierakstītā pasta sūtījumā, nosūtot uz adresi**:** Lielā iela 2, Jelgava, LV-3001.

4.6. Reģistrācijai iesniegtie dokumenti izsoles dalībniekiem atpakaļ netiek izsniegti;

4.7. Izsolē var piedalīties tikai reģistrētie dalībnieki. Dalībnieks tiek reģistrēts izsolei, ja pieteikums iesniegts Izsoles noteikumos minētajā termiņā, noteiktā kārtībā iesniegti un uzrādīti nepieciešamie dokumenti un iemaksāta Nodrošinājuma maksa.

Dalībniekus reģistrē izsoles dalībnieku reģistrācijas lapā pieteikumu iesniegšanas secībā, norādot šādas ziņas:

• dalībnieka kārtas numurs;

• dalībnieka vārds, uzvārds, juridiskai personai pilns nosaukums un reģistrācijas numurs, pilnvarotās personas vārds, uzvārds, personas kods;

• dalībnieka adrese (deklarētā/juridiskā un faktiskā, ja atšķiras);

•atzīme par drošības naudas samaksu;

•reģistrācijas datums, vieta, izsoles un novērtēšanas komisijas sekretāra paraksts.

4.8. Reģistrētam dalībniekam tiek izsniegta reģistrācijas apliecība ar numuru, kas atbilst dalībnieku reģistrācijas lapā ierakstītajam kārtas numuram un kurā ir šāda informācija:

•dalībnieka kārtas numurs;

•fiziskai personai- vārds, uzvārds, personas kods, dzīvesvietas adrese;

•juridiskai personai- juridiskās personas nosaukums, reģistrācijas numurs, juridiskā adrese;

•atzīme par drošības naudas samaksu;

•izsoles vieta un laiks;

•izsolāmais nekustamais īpašums (nosaukums, adrese, kadastra numurs un sastāvs);

•izsoles sākuma cena;

•izsniegšanas datums, izsoles un novērtēšanas komisijas sekretāra paraksts.

4.9. Izsoles un novērtēšanas komisija līdz izsoles sākumam neizpauž ziņas par pretendentiem un dalībniekiem;

4.10. Dalībnieki pieteikumā izsolei ar parakstu apliecina ievērot un pildīt izsoles noteikumus.

**5. Izsoles norise**

5.1.Izsoli vada izsoles vadītājs;

5.2.Izsoles dienā dalībnieks pie ieejas izsoles telpā uzrāda Izsoles un novērtēšanas komisijai dalībnieka reģistrācijas apliecību;

5.3. Izsoles un novērtēšanas komisija pārbauda dalībnieka, tā pārstāvja vai tās pilnvarotās personas personību pēc personu apliecinoša dokumenta (pases vai personas apliecības jeb elektroniskās identifikācijas kartes), pēc kā dalībnieku ieraksta izsoles dalībnieku sarakstā un izsniedz izsoles dalībnieka reģistrācijas kartīti. Reģistrācijas kartītes numurs atbilst dalībnieka reģistrācijas lapā un izsoles dalībnieka reģistrācijas apliecībā ierakstītajam izsoles dalībnieka kārtas numuram;

5.4.Jebkādus komunikācijas līdzekļus izsoles laikā lietot aizliegts;

5.5.Starp dalībniekiem aizliegta vienošanās, kas varētu ietekmēt izsoles gaitu un rezultātus;

5.6.Ja noteiktā laikā un vietā uz izsoli ierodas tikai viens dalībnieks, notiek solīšana un izsoles vadītājs dalībniekam piedāvā pirkt izsolāmo nekustamo īpašumu par cenu, kuru veido izsoles sākotnējā cena, kas paaugstināta par vienu izsoles soli. Ja dalībnieks nosola nekustamo īpašumu par šajā punktā norādīto cenu, dalībnieks kļūst par izsoles uzvarētāju;

5.7.Ja dalībnieks nav ieradies uz izsoli attaisnojošu iemeslu dēļ, uzskatāms, ka viņš atteicies no dalības izsolē un 7 (septiņu) darba dienu laikā pēc izsoles dienas, viņam tiek atmaksāta nodrošinājuma maksa;

5.8. Izsole tiek protokolēta, un izsoles norise var tikt ierakstīta elektroniskajos datu nesējos. Izsoles protokolā atspoguļo visas izsoles vadītāja un izsoles dalībnieku darbības izsoles gaitā. Protokolu paraksta Izsoles un novērtēšanas komisija un dalībnieki;

5.9.Uzsākot izsoli, izsoles vadītājs pārliecinās vai ir ieradušies visi reģistrētie dalībnieki. Ja izsoles vadītājs konstatē, ka uz izsoli nav ieradušies visi reģistrētie dalībnieki, izsole netiek uzsākta līdz brīdim, kad ir ieradušies visi reģistrētie dalībnieki, bet ne ilgāk kā 30 min. no iepriekš izsludinātā izsoles sākuma, ja, izvērtējot faktiskos apstākļus, Izsoles un novērtēšanas komisija nepieņem citu lēmumu;

5.10.Atklājot izsoli, izsoles vadītājs nosauc savu vārdu, uzvārdu un katra Izsoles un novērtēšanas komisijas locekļa vārdu un uzvārdu, raksturo nekustamo īpašumu, nosaucot tā adresi, sastāvu un nekustamā īpašuma sākuma cenu EUR 280 200.00,- (divi simti astoņdesmit tūkstoši divi simti eiro, nulle centi), kā arī minimālo summu, par kādu izsoles cena katrā nākamajā solī tiek paaugstināta, tas ir par EUR 10 020.00,- (desmit tūkstoši divdesmit eiro, nulle centi);

5.11.Dalībnieki solīšanas procesā paceļ savu izsoles dalībnieka reģistrācijas kartīti ar numuru apstiprinot, ka palielina solīto nekustamā īpašuma cenu par noteikto izsoles soli;

5.12.Izsoles vadītājs paziņo pirmā solītāja reģistrācijas numuru un piedāvāto cenu. Katrs šāds solījums dalībniekam līdz nekustamā īpašuma tiesību pārejai izsoles uzvarētājam ir saistošs apliecinājums pirkt nekustamo īpašumu par nosolīto cenu;

5.13.Ja vairāki solītāji reizē sola vienādu cenu, tad par pirmo solītāju uzskatāms dalībnieks, kurš pirmais reģistrējies kā dalībnieks;

5.14. Atsakoties no turpmākās solīšanas, katrs dalībnieks apstiprina ar parakstu izsoles dalībnieku sarakstā savu pēdējo nosolīto cenu;

5.15. Ja neviens no dalībniekiem vairs augstāku cenu nepiedāvā, izsoles vadītājs trīs reizes atkārto visaugstāko piedāvāto cenu un fiksē to ar piesitienu. Pēdējais piesitiens aizstāj izsolītāja paziņojumu par to, ka viņš pieņēmis vairāk solījumu, un šis piesitiens noslēdz pārdošanu. Pēc āmura pēdējā 3 (trešā) piesitiena, ko fiksē ar vārdu “Pārdots” nekustamais īpašums ir pārdots personai, kas nosolījusi pēdējo augstāko cenu;

5.16. Dalībnieka reģistrācijas numurs un augstākā cena (pirkuma maksa) tiek ierakstīti izsoles protokolā. Izsoles vadītājs uzaicina izsoles uzvarētāju nekavējoties ar savu parakstu izsoles protokolā apliecināt tajā norādītās cenas atbilstību nosolītajai cenai;

5.17. Dalībnieks, kas nosolījis nekustamo īpašumu, bet neparakstās protokolā, tādējādi atsakās no nosolītā nekustamā īpašuma. Viņš tiek svītrots no izsoles dalībnieku saraksta, viņam netiek atmaksāta nodrošinājuma maksa. Nekustamā īpašuma pirkšana tiek piedāvāta dalībniekam, kas nosolījis nākamo augstāko cenu;

5.18. Pēc izsoles protokola parakstīšanas, izsoles vadītājs pasludina izsoli par slēgtu;

5.19. Pēc izsoles protokola parakstīšanas, izsoles uzvarētājs saņem izrakstu no izsoles protokola, kurā norādīta nosolītā cena. Izrakstu no protokola apliecina Izsoles un novērtēšanas komisijas sekretārs;

5.20. LBTU mantas atsavināšanas komisija izskata Izsoles un novērtēšanas komisijas iesniegto izsoles protokolu un 4 (četru) darba dienu laikā apstiprina izsoles rezultātus;

5.21. Pēc izsoles rezultātu apstiprināšanas LBTU noslēdz Pirkuma līgumu ar izsoles uzvarētāju;

5.22. Sūdzības, par izsoles rīkotāja darbībām, dalībniekiem ir tiesības 3 (trīs) darba dienu laikā pēc izsoles, rakstiski iesniegt Izsoles un novērtēšanas komisijai;

5.23. Pēc izsoles rezultātu apstiprināšanas, izsoles rīkotājs izpilda likuma «Par kultūras pieminekļu aizsardzību», 2011. gada 5. jūlija Ministru kabineta noteikumu Nr. 534 *Noteikumi par valsts nozīmes kultūras pieminekļu pirmpirkuma tiesību izmantošanas kārtību un termiņiem”* un Civillikuma 2060.-2063. pantu prasības un informē pirmpirkuma tiesīgo - Nacionālo kultūras mantojuma pārvaldi vai tās reģionālo nodaļu;

5.24. Ja izsludinātajā termiņā ir saņemts pirmpirkuma tiesību izmantošanas pieteikums, LBTU noslēdz Pirkuma līgumu ar pirmpirkuma tiesīgo un rakstiski paziņo par to izsoles uzvarētājam. Ja izsludinātajā termiņā pirmpirkuma tiesīgais nav paziņojis par vēlēšanos izmantot pirmpirkuma tiesības vai ir saņemts pirmpirkuma tiesīgā atteikums izmantot pirmpirkuma tiesības, LBTU par to rakstiski informē izsoles uzvarētāju un uzaicina izpildīt noslēgtā Pirkuma līguma saistības;

5.25. Dalībniekiem, kuri piedalījās izsolē, bet nav nosolījuši nekustamo īpašumu, 7 (septiņu) darba dienu laikā pēc izsoles dienas, atmaksā Nodrošinājuma maksu;

5.26.Ja iestājas tādi apstākļi, kas padara izsoles turpmāko norisi par neiespējamu, tad izsoles rīkotājs var pieņemt lēmumu par izsoles apturēšanu. Izsoles protokolā tiek ierakstīti apstākļi, kuri bija par cēloni izsoles apturēšanai. Šajā gadījumā izsoles gaitu atjauno ne vēlāk kā pēc 7(septiņām) darba dienām, Izsoles un novērtēšanas komisijas noteiktajā laikā, kas tiek rakstiski paziņots dalībniekiem, vismaz 3 (trīs) darba dienas pirms izsoles atjaunošanas dienas. Solīšana atsākas no pēdējās nosolītās cenas, dalībniekiem paliekot saistītiem ar nosolītajām cenām līdz izsoles apturēšanai;

5.27. Ja izsoles uzvarētājs nedod atbildi vai neparaksta Pirkuma līgumu, neminot attaisnojošus iemeslus, vai neveic maksājumu, iemaksātā Nodrošinājuma maksa viņam netiek atmaksāta un Pirkuma līguma noslēgšanas termiņš netiek pagarināts;

5.28. Lēmumu par ierosinājumu turpmākai rīcībai ar nekustamo īpašumu 3 (trīs) darba dienu laikā pieņem Komisija.

**6. Samaksas un nekustamā īpašuma nodošanas un pārreģistrācijas kārtība**

6.1.Personai, kura nosolījusi augstāko cenu 2 (divu) nedēļu laikā no izsoles dienas, atskaitot iemaksāto Nodrošinājuma maksu, jāsamaksā ar pārskaitījumu pirkuma maksa par nosolīto nekustamo īpašumu Valsts kases norēķinu kontā LV76TREL9160031000000.

Visa nosolītā izsoles summa uzskatāma par samaksātu, kad tā ieskaitīta norādītajā kontā;

6.2. Nekustamais īpašums 10 (desmit) darba dienu laikā no dienas, kad izbeigušās valsts pirmpirkuma tiesības~~,~~ pircējam tiek nodots ar nodošanas -pieņemšanas aktu;

6.3. Ja netiek izmantotas pirmpirkuma tiesības, Pircējs nostiprina īpašuma tiesības uz Nekustamo īpašumu Zemgales rajona tiesas zemesgrāmatu nodaļā 1(viena) mēneša laikā no dienas, kad izbeigušās valsts pirmpirkuma tiesības, sedzot visus izdevumus, kas saistīti ar Nekustamā īpašuma pārreģistrāciju.

6.4. Gadījumā, ja tiek realizētas pirmpirkuma tiesības uz Nekustamo īpašumu 6.1. punktā minētā pirkuma maksa 10 (desmit) darba dienu laikā tiek atmaksāta personai, kura nosolījusi augstāko cenu;

6.5. Pirmpirkuma tiesīgajam, 10 (desmit) darba dienu laikā no pirkuma līguma noslēgšanas, jāsamaksā ar pārskaitījumu pirkuma maksa par nosolīto Nekustamo īpašumu Valsts kases norēķinu kontā LV76TREL9160031000000.

**7. Nenotikusi izsole**

7.1. Izsole atzīstama par nenotikušu, ja:

•noteiktā termiņā neviens dalībnieks nav reģistrējies;

•uz izsoli neierodas neviens noteiktajā laikā reģistrējies dalībnieks;

•sākumcena nav pārsolīta;

•nosolītājs nav parakstījis Pirkuma līgumu un samaksājis nosolīto cenu.

Pielikumā Nacionālās kultūras mantojuma pārvaldes 16.11.2020. vēstule Nr. 14.5-03/5516 Par valsts nozīmes arhitektūras pieminekļa “Pils” (valsts aizsardzības Nr. 4940) Lielauces pagastā, Auces novadā atsavināšanu un norādījumu sniegšanu